Piazza Navona
Piazza Navona je veliki trg smješten u historijskom centru Rima, zapadno od Panteona, jedan od najživljih trgova u Rimu s brojnim kafeima, restoranima i noćnim klubovima u susjedstvu. Piazza Navona je po mnogima jedan od najljepših rimskih trgova, zbog tri veličanstvene fontane i barokne crkve Sant'Agnese in Agone.

Historija

Domicijanov stadion 
Trg se formirao na nekadašnjem Domicijanovom stadionu, kog je dao izgraditi rimski car Domicijan u 86. Kako je taj stadion imao veću arenu i od slavnog Koloseuma, uglavnom se koristio za festivale i velike sportske događaje, zbog toga je i današnji trg neobično dug.

Stadion je bio poznat i kao Circus Agonalis (natjecateljska arena), pretpostavlja se da se tokom vremena ime promijenilo iz agone u navone i na kraju u navona.

Na stadionu su se održavala sportska natjecanja, zabave i festivali sve do 1477., kad Navona postaje sajmište i pretvara se u trg. Doduše prikazi pomorskih bitaka održavali su se i kasnije između 17. i 19. vijeka, ali samo tokom augusta.

Fontana četiri rijeke 

Glavna atrakcija na Piazzi Navona su tri fontane koje krase trg. Centralna i najveća fontana je Fontana dei Quattro Fiumi (Fontana četiri rijeke), podignuta između 1647. i 1651. po narudžbi pape Inocenta X.

Dizajn fontane je na početku povjeren Borrominiju, ali je na kraju dat njegovom velikom rivalu Berniniju. Fontana ima četiri skulpture, od kojih svaka predstavlja jednu od rijeka sa drugog kontinenta – Nil, Ganges, Dunav i Rio de la Plata. Alegorijske skulpture rijeka podupiru egipatski obelisk, koji je orginalno bio postavljen na Cirkusu Maxentiusu, nedaleko od Via Appia.

Neptunova i Maurova fontana 
Dvije druge fontane na trgu su Neptunova (Fontana del Nettuno) na sjevernom  i Maurova fontana (Fontana del Moro) na južnoj strana trga.

Neptunovu fontanu, poznatu i pod imenom Calderari, podigao je 1576. Giacomo della Porta. Skulptura Neptuna okruženog morskim nimfama dodana je u 19. vijeku.

Giacomo della Porta je također sagradio i Maurovu fontanu, kojoj je još u 17. vijeku dodana centralna skulptura Maura koji drži delfina, djelo Berninija, tritoni su dodani u 19. vijeku.

Crkva Sant'Agnese in Agone 
Još jedan velika atrakcija trga je crkva Sant'Agnese in Agone, nju je papa Inocent X. naručio 1652., podignuta je na mjestu gdje je prema legendi sv. Agneza bila svezana gola, ali je čudom spašena od sramote jer joj je brzo izrasla kosa.

Frontalnu baroknu fasadu crkve projektirao je i podigao Borromini, Berninijev najveći rival. Izgradnja je započela tek dvije godine nakon završetka Berninijeve fontane, točno ispred ulaza u crkvu koja je dovršena 1670.

Galerija slika

Izvori

Vanjske veze 
 
 Piazza Navona

Navona